7 Minute Drill

"7 Minute Drill" הוא שיר שנכתב והוקלט על ידי הראפר האמריקאי ג'יי קול עבור המיקסטייפ הרביעי שלו, Might Delete Later. זוהי תגובתו לבית הדיס של הראפר האמריקאי, קנדריק לאמאר, בסינגל שלו "Like That" (עם הראפר האמריקאי פיוצ'ר ומפיק התקליטים האמריקאי מטרו בומין). הרצועה הופקה על ידי טי-מינוס (אנ'), קונדוקטור ויליאמס, אל האג ואליאס, שם הרצועה נלקח מאחד מתרגילי כתיבת השירים בני שבע הדקות של קול עם המפיק לשעבר. מבקרי מוזיקה היו מקוטבים בנוגע ל-"7 Minute Drill", מכיוון שהם הרגישו שזו הייתה תגובה מאופקת וחסרת ערך לבית של לאמאר. יומיים לאחר פרסום השיר, קול חזר בו מהדיס שלו ופרסם התנצלות פומבית בפני לאמאר. מעשיו גרמו למחלוקות עוד יותר בקרב המבקרים; חלקם התאכזבו והאמינו שזה השאיר כתם על המוניטין שלו, בעוד שאחרים שיבחו אותו על כך שהוא מעדיף את בריאותו הנפשית על פני תחרות. ההתנצלות של קול עוררה כמה דיבייטים בתעשיית ההיפ הופ. השיר הוסר מכל שירותי הסטרימינג ב-12 באפריל 2024, שבעה ימים לאחר שחרורו. ג'יי קול הופיע בסינגל "First Person Shooter" של דרייק, שיצא ב-6 באוקטובר 2023, מתוך אלבום האולפן השמיני של דרייק, For All the Dogs. במהלך הבית שלו, קול תמך ברעיון שהוא, דרייק וקנדריק לאמאר מהווים את "שלושת הגדולים" של מוזיקת הראפ המודרנית. שישה חודשים לאחר מכן, לאמאר הגיב ל-"First Person Shooter" באמצעות הופעה מפתיעה בסינגל של פיוצ'ר ומטרו בומין, "Like That", מתוך האלבום המשותף שלהם We Don't Trust You, שם הוא דחה את תואר "שלושת הגדולים" של קול וטען שהוא לבדו שולט בסצנת הראפ. למרות שרוב בתי הדיס שלו כוונו לדרייק, הוא כלל גם כמה התייחסויות שכוונו לקול. טי-מינוס (אנ'), שהפיק את "7 Minute Drill" לצד קונדקטור ויליאמס, אמר ל-"Complex Networks" שקול נהנה לעשות תרגילי כתיבת שירים, המורכבים מכך שהוא ”כותב ברצף במשך שבע דקות ולראות כמה רחוק הוא יכול להגיע”. השיטה, לדברי מנהלו איברהים חמאד, היא הדרך שלו "לצאת מחשיבת יתר". לאחר ש-"Like That" יצא לאור, נפגשו קול וטי-מינוס באולפן הקלטות כדי לעבוד על תרגיל כתיבה. האמן האחרון התחיל את האתגר על ידי הפקת המפעם של השיר דרך FL Studio בתוך מסגרת הזמן של שבע דקות. לפני שקול הלך לחדר נפרד כדי להשלים את החלק שלו בתרגיל, הוא ביקש מטי-מינוס לתת לו מילת התחלה. הוא הציע את המילה "light" (בעברית: "אור") לאחר שהבחין במילה על פינת העבודה שלו. כשתמו שבע הדקות שלו, קול עזב את החדר ואמר לטי-מינוס, ”רק תן לי עוד שבע דקות. אני חושב שיש לי משהו”, מה שבסופו של דבר הביא ל-"7 Minute Drill". "רולינג סטון" חשבו ששם השיר הוא התייחסות לתרגילים צבאיים שבהם גורמים רשמיים דנים כיצד להגיב לאיום האויב. "7 Minute Drill" הוא ה"תרגיל הלירי" של קול בתגובה לבית של לאמאר ב-"Like That". הוא מתחיל בהשוואה בין מסלול הקריירה של לאמאר ל"משפחת סימפסון"; למרות היותה סדרת האנימציה האמריקאית הארוכה ביותר בהיסטוריה, המבקרים והקהל שמו לב ל"איכות הולכת ופוחתת" עם העונות האחרונות שלה. קול מרחיב את ההשוואה על ידי הערכת הדיסקוגרפיה של לאמאר. למרות שאלבום האולפן הראשון של למאר הוא Section.80, גופי תקשורת פירשו שהשיר התחיל עם Good Kid, MAAD City שכן זהו האלבום הראשון שלו בחברת תקליטים גדולה. קול ממשיך את הבית על ידי זריקת מחמאות ועקיצות "קלות" על "אחיו" במקום עלבונות קשים, ורמז על רגשותיו הסותרים לנינו בראון שהרג את ג'רלד "גי מאני" וולס בסרט הפשע "עיר החטאים" (אנ'). ג'ורדן רוז מ"קומפלקס", בפירוש שלו של השיר, טוען שג'יי קול ”לא רוצה להתחייב לחלוטין לבטל את [לאמאר] כי הם היו לבביים עד לנקודה זו”. החצי השני של השיר מכוון לגובהו הנמוך של לאמאר ולוח הזמנים הדליל של הוצאות הפרויקטים שלו. השורות האחרונות הן מקבילות ישירות לשירו של ג'יי-זי משנת 2001, "Takeover" (אנ'), רצועת דיס המכוונת לנאז ולפרודיג'י (אנ') של מוב דיפ. "7 Minute Drill" גרם למחלוקות בקרב מבקרי מוזיקה, שרובם ראו בשיר תגובה חלשה ל-"Like That". הם גם חשבו שזה אירוני שקול טען שעבודתו של לאמאר מרדימה את המאזינים, בהתחשב בכך שדיסקוגרפיה שלו עצמו ספגה ביקורת גם היא והפכה לממים אינטרנטיים בשל אופיה ה"מנומנם" לכאורה. אנדרה גי מ"רולינג סטון" כתב שאם "7 Minute Drill" הוא למעשה התייחסות להתלבטות צבאית, אולי ההחלטה הפיקודית הייתה צריכה להיות להתפטר ולא לומר כלום. "הוא הודה שקול נוקט בגישה הגיונית ומדודה לתחרות, אבל טען ששירי דיס של ראפ הם "זירה רעילה וחסרת היגיון" והמעריצים רוצים שהאמנים "יגיעו קרוב, לא יהיו מצפוניים מדי וכמעט מצפוניים בשדה הקרב". אלפונס פייר מ"פיצ'פורק" כתב ש-"7 Minute Drill" הוא תוספת "אפילו יותר משעממת" לריב "כבר משעמם", עם ביקורות כבדות כלפי הביצוע ה"שחוק" של קול, הדיסים בסגנון ילדותי וההפקה הזולה. הוא מסכם שהשיר ”מרגיש פחות כמו רצועת דיס ויותר כמו הטקסטים העצובים שאתה שולח לאחר פרידה, כשעדיין יש לך תקווה קטנה שיום אחד, בסופו של דבר, תחזרו להיות ביחד כאילו שום דבר מכל זה לא קרה.”. ב-7 באפריל 2024, יומיים לאחר ש-"7 Minute Drill" יצא לאור, קול הופיע בפסטיבל דרימוויל השנתי שלו בקרוליינה הצפונית. הוא פנה לקהל לקראת סוף הופעתו בנאום בן שש דקות, שם הדגיש את חשיבות השיר "Love Yourz" (אנ') שייצא בעתיד ודיבר על Might Delete Later. קול היה "כל כך גאה" במיקסטייפ, שכן הוא שימש כהקדמה לאלבום האולפן שלו The Fall Off, אבל היה חלק אחד שהוא הרגיש שהוא "החרא הכי עלוב שעשיתי בחיי המזוינים". הוא הודה שהיה "חלוק" לגבי "7 Minute Drill" משתי סיבות: הכבוד שיש לו ללאמאר ודרייק, והציבור הרחב שרוצה שפיכות דמים. אף אחד מהמניעים לא "התאים" לרוחו של קול ו"הפר את השלווה שלי". עוד התוודה קול שהוא ניסה לחפש זווית שתצדיק את הזלזול בקטלוג של לאמאר ואת "גדולתו". הוא שאל את הקהל אם הם חושבים שלאמאר הוא "אחד המנוולים הגדולים ביותר שנגעו אי פעם במיקרופון" ואם הם אוהבים אותו כמוהו. לאחר מכן, התנצל קול רשמית בפני למאר על כך ש"פעל בצורה לא נכונה". מידע על היצירה "7 Minute Drill" באתר מיוזיק בריינז מידע על הרצועה "7 Minute Drill" באתר ספוטיפיי טי-מינוס, קונדוקטור ויליאמס, אל האג ואליאס Horowitz, Steven J. (2024-04-12). "J. Cole Removes Kendrick Lamar Diss '7 Minute Drill' From Streaming Services". Variety (באנגלית אמריקאית). נבדק ב-2024-04-13. Walker, Joe (22 במרץ 2024). "Kendrick Lamar torches Drake & J. Cole on ruthless new collab: 'MF the big 3!'". HipHopDX. ארכיון מ-5 באפריל 2024. נבדק ב-5 באפריל 2024. {{cite web}}: (עזרה) Perry, Kevin E.G. (22 במרץ 2024). "Kendrick Lamar disses Drake and J Cole on new song: 'It's just big me'". The Independent (באנגלית בריטית). ארכיון מ-29 במרץ 2024. נבדק ב-5 באפריל 2024. {{cite web}}: (עזרה) Skelton, Eric (5 באפריל 2024). "J. Cole's "7 Minute Drill" Was Made During One of His '7-Minute' Exercises, According to Producer T-Minus". Complex (באנגלית אמריקאית). ארכיון מ-6 באפריל 2024. נבדק ב-6 באפריל 2024. {{cite web}}: (עזרה) Horowitz, Steven J. (2024-04-05). "J. Cole Responds to Kendrick Lamar Diss on '7 Minute Drill,' Included on Surprise New Album Might Delete Later". Variety (באנגלית אמריקאית). ארכיון מ-5 באפריל 2024. נבדק ב-2024-04-05. {{cite web}}: (עזרה) Shifferaw, Abel. "J. Cole Fires Back at Kendrick Lamar With "7 Minute Drill" Following "Like That" Diss". Complex (באנגלית אמריקאית). ארכיון מ-5 באפריל 2024. נבדק ב-2024-04-05. {{cite web}}: (עזרה) Gonzalez, Alex (2024-04-05). "Did J. Cole Diss Kendrick Lamar On '7 Minute Drill?'". Uproxx (באנגלית אמריקאית). ארכיון מ-5 באפריל 2024. נבדק ב-2024-04-05. {{cite web}}: (עזרה) Rose, Jordan (5 באפריל 2024). "A Detailed Breakdown of J. Cole's Response to Kendrick Lamar". Complex (באנגלית אמריקאית). נבדק ב-6 באפריל 2024. {{cite web}}: (עזרה) Murray, Robin (5 באפריל 2024). "J. Cole – Might Delete Later". Clash (באנגלית בריטית). נבדק ב-8 באפריל 2024. {{cite web}}: (עזרה) devops, Streaming Songs, Billboard, ‏2013-01-21 (באנגלית אמריקאית) J. Cole | South Africa Songs, Billboard (באנגלית אמריקאית) ARIA Top 40 HIP HOP/R&B Singles Chart, איגוד תעשיית ההקלטות האוסטרלי, ‏15 באפריל 2024 (באנגלית) J. Cole | Billboard Hot 100™, Billboard (באנגלית אמריקאית) Official Hip Hop and R&B Singles Chart on 12/4/2024, חברת המצעדים הרשמית, ‏12 באפריל 2024 (באנגלית) J. Cole | Billboard Global 200, Billboard (באנגלית אמריקאית) J. Cole | Billboard Canadian Hot 100, Billboard (באנגלית אמריקאית) The Official New Zealand Music Chart, THE OFFICIAL NZ MUSIC CHART, ‏15 באפריל 2024 (באנגלית) Official Singles Chart Top 100, חברת המצעדים הרשמית, ‏12 באפריל 2024 ARIA Top 50 Singles Chart, איגוד תעשיית ההקלטות האוסטרלי, ‏15 באפריל 2024 Official Irish Singles Chart Top 50, חברת המצעדים הרשמית, ‏12 באפריל 2024 J. Cole | Hot R&B/Hip-Hop Songs, Billboard (באנגלית אמריקאית)